Document ID: 32006R0780

KOMISIJAS REGULA (EK) Nr. 780/2006
(2006. gada 24. maijs),
ar kuru groza Padomes VI pielikumu Regulā (EEK) Nr. 2092/91 par lauksaimniecības produktu bioloģisku ražošanu un norādēm par to uz lauksaimniecības produktiem un pārtikas produktiem
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1991. gada 24. jūnija Regulu (EEK) Nr. 2092/91 par lauksaimniecības produktu bioloģisku ražošanu un norādēm par to uz lauksaimniecības produktiem un pārtikas produktiem (1), un jo īpaši tās 13. panta otro ievilkumu,
tā kā:
(1)
Saskaņā ar Regulas (EEK) Nr. 2092/91 5. panta 8. punktu sastāvdaļas un vielas ierobežojošus sarakstus, kas minēti šā panta 3. punkta b) un c) apakšpunktā, kā arī 5.a punkta d) un e) apakšpunktā iekļauj minētās Regulas VI pielikuma A un B daļās. Var konkretizēt šo sastāvdaļu un vielu lietošanas nosacījumus.
(2)
Līdz ar Regulas (EEK) Nr. 2092/91 noteikumu ieviešanu par lopu un lopkopības produktu bioloģisku ražošanu, šādi saraksti jāpielāgo, iekļaujot vielas, ko izmanto, pārstrādājot cilvēku uzturā paredzētus produktus, kas satur dzīvnieku izcelsmes sastāvdaļas.
(3)
Tāpat ir nepieciešams definēt piedevas, ko varētu izmantot, sagatavojot augļu vīnus, kas nav minēti Padomes 1999. gada 17. maija Regulā (EK) Nr. 1493/1999 par vīna tirgus kopēju organizāciju (2).
(4)
Tādēļ ir attiecīgi jāgroza Regula (EEK) Nr. 2092/91.
(5)
Šajā regulā paredzētie pasākumi ir saskaņā ar atzinumu, ko sniegusi komiteja, kas izveidota atbilstoši Regulas (EEK) Nr. 2092/91 14. pantam,
IR PIEŅĒMUSI ŠO REGULU.
1. pants
Regulas (EEK) Nr. 2092/91 VI pielikumu groza saskaņā ar šīs regulas pielikumu.
2. pants
Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.
To piemēro no 2007. gada 1. decembra.
Šī regula uzliek saistības kopumā un ir tieši piemērojama visās dalībvalstīs.
Briselē, 2006. gada 24. maijā

Labels: 0
17